Nm står for Newton meter og er et udtryk for, hvor meget trækkraft en motor kan præstere. Jo højere Nm motoren på en elcykel har, jo mere kan motoren hjælpe dig på cykelturen. El-ladcykler har ofte en højere Nm end almindelige elcykler, da ladcyklen i sig selv er tung og derfor kræver mere motorkraft for at assistere cyklisten i kuperet terræn. De kraftigste el-ladcykler har derfor op til 80 Nm, mens en almindelig elcykel oftest har mellem 30 og 65 Nm.